|  |  |  |
| --- | --- | --- |
| **Til høringsparter** **Høringsbrev**Vedlagt fremsendes udkast til lovforslag om ændring af lov om arbejdsmiljø og lov om udstationering af lønmodtagere m.v. (Ansattes adgang til oplysninger fra tredjepart om resultater af asbestprøver, fængselsstraf i særlige tilfælde, forhøjelse af bøden for udvalgte formelle overtrædelser og forlængelse af revisionsklausul) Eventuelle bemærkninger til lovforslaget bedes sendt på e-mail til at@at.dk og jb@at.dk senest **den 7. november 2025.** Høringsmaterialet er også tilgængeligt på [www.hoeringsportalen.dk](http://www.hoeringsportalen.dk). De høringssvar, som Arbejdstilsynet modtager i forbindelse med høringen, vil blive offentliggjort på Høringsportalen. Ved afgivelse af høringssvar gives samtidig samtykke til offentliggørelse af høringssvaret, herunder afsenders adresse og mailadresse.**Formål og indhold**Lovforslaget udmønter en del af den politiske aftale fra oktober 2025 om en national strategi om asbest og en del af den politiske aftale fra oktober 2025 om en styrket indsats mod social dumping. Lovforslaget indeholder en bemyndigelse til at kunne fastsætte krav til, hvordan en arbejdsgiver skal give de ansatte direkte adgang til oplysninger fra en tredjepart om asbestresultater, fx i form af en QR-kode. I forslaget indgår desuden et vejledende niveau for fængselsstraf overfor enkeltpersoner i særligt grove arbejdsmiljøovertrædelser, herunder især ved visse overtrædelser af asbestreglerne og overtrædelser, der har medført en ulykke med døden til følge. Videre er der i lovforslaget et forslag om forhøjelse af bøderne for større virksomheder for udvalgte overtrædelser af arbejdsmiljøreglerne; dels når arbejdsgiver ikke overholder pligten til at anmelde arbejdsulykker mv. til Arbejdstilsynet, og dels når bygherre overtræder reglerne om at udarbejde og vedlige holde en plan for sikkerhed og sundhed på byggepladsen.  Lovforslaget indeholder endelig en forlængelse af revisionsklausulen i lov om udstationering af lønmodtagere m.v., som er indsat for at ministeren kan sikre, at arbejdsmarkedets parter fortsat påtager sig forpligtelse til at sikre, at udenlandske lønmodtagere omfattet af loven sikres samme lønvilkår som danske lønmodtagere, jf. krav i EU’s udstationeringsdirektiv.**Konsekvenser**Udmøntning af lovforslagets bemyndigelse vil få betydning for de virksomheder, der udfører arbejde som nedrivning, reparation og vedligeholdelse, hvor der potentielt kan forekomme asbest, da det kan betyde meromkostninger til analyse af prøver for asbest. Meromkostninger må forventes lagt over på kunderne. De økonomiske konsekvenser vurderes dog at være relativt begrænsede. Der vil desuden være administrative konsekvenser for virksomhederne forbundet med at skulle videregive resultater direkte fra en tredjepart til arbejdsmiljøorganisationen eller de ansatte. De administrative konsekvenser vurderes dog at være relativt begrænsede.Lovforslagets del om forhøjelse af bøder vil ikke have økonomiske eller administrative konsekvenser for arbejdsgivere og bygherrer, der overholder de ovenfor beskrevne pligter i arbejdsmiljølovgivningen. **Ikrafttræden**Det foreslås, at loven træder i kraft den 1. marts 2026, dog således at forslaget om asbestresultater træder i kraft den 1. juli 2026.  |  | **Arbejdstilsynet**Landskronagade 33 2100 København Ø T 70 12 12 88at@at.dk [www.at.dk](http://www.at.dk) CVR 21481815 10. oktober 2025**Sag**2025 - 33927 Ansvarlig: Jeanne Borgqvist CVR P  |

Venlig hilsen

Jeanne Borgqvist

Chefkonsulent